als_Latn dik_Latn sag_Latn
- Prishtinë, 2 tetor 2014 – Jovica Dejanoviq dhe Gjorgje Bojkoviq janë liruar nga Gjykata Supreme e Kosovës, pas ankesës së mbrojtësve të tyre. Ata ishin liruar edhe në prillin e vitit të kaluar nga Gjykata Themelore e Mitrovicës, por qenë dënuar nga Gjykata e Apelit, pasi në Apel ishte ankuar prokuroria. Të dy akuzoheshin për krime lufte.
Lirimin e Dejanoviqit dhe Bojkoviqit e konfirmuan për KALLXO.com avokatët e tyre.
“Gjykata Supreme në mënyrë të drejtë dhe plotë ka vendosë, duke sjellë aktgjykim lirues që është në përputhje me të gjitha ligjet pozitive në Kosovë”, tha Miodrag Brklaq, avokat i Bojkoviqit.
Brklaq tha se është i lumtur me këtë vendim.
“Jam i lumtur si ka përfundua kjo lëndë. Që nga fillimi kam qenë plotësisht i bindur se nuk ka prova me të cilat do të shpalleshin fajtorë”, tha Brklaq.
Vendimin e supremes e vlerësoi pozitivisht edhe Lubomir Pantoviq, mbrojtësi i Jovica Dejanoviqit.
“Po është liru, vendimi i Gjykatës Supreme ishte i drejtë”, tha Pantoviq.
Dejanoviq dhe Bojkoviq akuzoheshin nga Prokuroria Speciale e Kosovës për krime lufte kundër një femreje të mitur.
“Të pandehurit kryen një krim të rëndë lufte kundër një femre të cenueshme civile të moshës 16 vjeçare”, kishte thënë PSRK-ja.
Këta dy persona qenë liruar edhe në vitin 2013 nga Gjykata Themelore e Mitrovicës, por prokurori i rastit atëherë ishte ankuar në Gjykatën e Apelit.
Dejanoviq e Bojkoviq u ri arrestuan më 26 qershor 2014, ndërsa Gjykata e Apelit i dënoi ata.
Në komunikatën e EULEX-it ishte thënë se Gjykata e Apelit ka përmbysur aktgjykimin e Gjykatës Themelore në Mitrovicë të datës 24 qershor dhe i ka shpallur dy të pandehurit fajtorë për akuzën e krimeve të luftës ndaj popullatës civile sipas nenit 142 Kodit Penal të ish RSFJ-së.
Sipas EULEX-it të pandehurit ishin dënuar me 12, respektivisht 10 vjet burgim.
Lubomir Pantoviq, avokati i Jovica Dejanoviqit tha se Gjykata e Apelit vendosi kundërligjshëm kur i shpalli fajtorë dy të akuzuarit në verën e sivjetme.
Dejanoviq, njëri nga të liruarit, procesin gjyqësor për mediat serbe e cilësoi të montuar.
“Unë në burg kisha flokë të zeza, e tash po dal me flokë të bardha nga vuajtjet”, tha Dejanoviq.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn